ERASMUS+ PÁLYÁZAT 2022-2023-as tanévre

Hallgatók tanulmányi célú mobilitása

A Magyar Képzőművészeti Egyetem pályázatot hirdet a 2022-2023-as tanévre felsőoktatási hallgatók tanulmányi célú mobilitására az **Erasmus+ Program**keretén belül, az alábbi feltételek szerint:

* Ösztöndíj támogatásban várhatóan kb. **60** fő részesül.
* A várható keretszámon felül van lehetőség 5 önköltséges helyre is pályázni. Ez a státusz ösztöndíjjal nem jár, a hallgatók élhetnek az Erasmus+ mobilitási program lehetőségeivel, de az utazás és kinttartózkodás teljes költségét maguk teremtik elő.
* Az Erasmus+ **ösztöndíj összege** országonként változik, ezeket a rátákat az Európai Bizottság határozza meg: <http://tka.hu/palyazatok/110/hallgatok-tanulmanyi-celu-mobilitasa>). Az Egyetem az ösztöndíjat euróban utalja.  
  *Fontos! A támogatás nem minden esetben fedezi az utazás és a külföldi tartózkodás teljes költségét.*
* A pályázatok az Erasmus+ Mobilitási Szabályzat pontszámítása alapján kerülnek elbírálásra (http://www.mke.hu/sites/default/files/attachment/erasmus+szabalyzat20190125.pdf).
* A bírálatot követően a Nemzetközi Iroda értesíti a 2022/2023-as tanévre ösztöndíjat nyert hallgatókat, majd információs napot tart az ösztöndíjat elnyert hallgatóknak. A partnerintézményekbe történő pályázás csak ezután kezdődik.  
  Ennek első lépése: az MKE Erasmus+ koordinátora jelöli (nominálja) a partnerintézményekbe az ösztöndíjat nyert hallgatókat. Ezután kerül sor az intézményenként változó kritériumok alapján összeállított pályázati anyag kiküldésére.
* A választható partnerintézmények listája a pályázat végén megadott Excelből elérhető. A lista folyamatosan frissülhet új megállapodások létrejöttével!
* A partnerintézmény értékeli a kiküldött portfoliókat és jelzi, hogy mely hallgatókat tudja fogadni. Az ösztöndíjat nyert hallgató helye a partnerintézményben csak pozitív válasz esetén garantált.
* A hallgatónak a fogadó intézményben tandíjat nem kell fizetnie, az MKE pedig a külföldi tartózkodás idejére is folyósítja a hallgató tanulmányi ösztöndíját.  
  *Figyelem****!****A 2014/15-ös tanévtől kezdődően olyan hallgatók is pályázhatnak, akik már voltak korábban Erasmus ösztöndíjasok, de a kint töltött idejük osztott képzésben nem éri el a 12, illetve osztatlan képzésben a 24 hónapot. A 10. (diploma) félévre közvetlenül nem lehet pályázni!*

**A pályázáshoz szükséges feltételek:**

* a jelentkező az MKE beiratkozott hallgatója (aktív félév, a tanulmányút ideje alatt is)
* **magyar/EU állampolgárság** vagy tartózkodási engedély
* **szakmai és nyelvi felkészültség** (megfelelő nyelvtudás angolul, vagy a célország nyelvén)

*Figyelem: Mivel az új Erasmus+ Program keretében megkötött intézményi kétoldalú szerződések megkövetelik a megfelelő szintű nyelvtudást, ez már a pályázatok elbírálásánál is fontos tényező. A****pályázati űrlapon a nyelvtudás szintjét jelölni kell****, nyelvvizsga esetén a nyelvvizsga megnevezése szükséges nyelvvizsga másolat csatolásával.*

**A pályázáshoz szükséges dokumentumok:**

* **Jelentkezési lap** ([letölthető .rtf](http://www.mke.hu/sites/default/files/attachment/03_erasmus_jelentkezesi_lap_2017-18_MKE_hallgatoi.rtf)) aláírva 2 példányban
* **Önéletrajz** (legfeljebb 1 oldal magyarul **és** angolul vagy magyarul és a célország nyelvén)
* **Motivációs levél**(legfeljebb 1 oldal magyarul **és** angolul vagy magyarul és a célország nyelvén)
* **Portfolió** – művész szakos hallgatók esetében (**maximum 10MB, PDF formátum**, **név, szak, évfolyam** a portfolió külső borítóján feltüntetve). A portfolió maximum 20 munkát tartalmazhat, 1 példány, legfeljebb A4-es formátumban elektronikusan kell beadni.
* **Nyelvvizsga bizonyítvány** vagy annak hiányában az Idegennyelvi Lektorátus igazolása a szükséges nyelvtudás szintjéről.

Figyelem! Erasmus+ ösztöndíjra csak a Nemzetközi Irodán keresztül lehet jelentkezni.

**Az összegyűjtött dokumentumokat** emailben kell elküldeni a [foreign@mke.hu](mailto:foreign@mke.hu) címre.

A Nemzetközi Iroda minden esetben visszajelez e-mailen, hogy az összes pályázati dokumentum megérkezett.

**A pályázat beadási határideje:**

**2022. február. 18. 14:00**

*Figyelem! Későn beérkezett és hiányos pályázatokat nem áll módunkban elfogadni!*  
Pályázatok elbírálásának határideje várhatóan: 2021. március 01.

**További információk:**

Nagy Gabriella és Vadász Eszter   
Nemzetközi Iroda

Andrássy út 71. Fszt. 7.

**Fogadóóra**  
hétfő, szerda 13:00-15:00  
kedd, csütörtök 10:00-12:00  
email: [foreign@mke.hu](mailto:foreign@mke.hu)

06-1-666-2529

**Letölthető dokumentumok:**

1. [Pályázati kiírás](http://www.mke.hu/sites/default/files/attachment/01_Palyazati_kiiras_2018_2019t_halg.docx) (.docx)
2. [Jelentkezési lap](http://www.mke.hu/sites/default/files/attachment/03_erasmus_jelentkezesi_lap_2017-18_MKE_hallgatoi.rtf) (.rtf)
3. [Megpályázható egyetemek listája](http://www.mke.hu/sites/default/files/attachment/02_megpalyazhato_egyetemek_Erasmus_18-19t.xls) (.xls)
4. UK partneregyetemek listája (.xls)